open-index/open-wikipedia-markdown huggingface dataset:
শাহজাহান চৌধুরী (কক্সবাজারের রাজনীতিবিদ)

**শাহজাহান চৌধুরী** বাংলাদেশ জাতীয়তাবাদী দলের রাজনীতিবিদ, সাবেক জাতীয় সংসদের হুইপ ও সংসদ সদস্য এবং মুক্তিযুদ্ধের সংগঠক। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন চট্টগ্রাম-১৮ থেকে ও ১৯৯১ সালের পঞ্চম, ফেব্রুয়ারি ১৯৯৬ সালের ষষ্ঠ, ২০০১ সালে অষ্টম এবং  ২০২৬ সালে ত্রয়োদশ জাতীয় সংসদ নির্বাচনে কক্সবাজার-৪ থেকে সংসদ সদস্য নির্বাচিত হন।

## জন্ম, প্রাথমিক জীবন ও পারিবারিক জীবন
 	
শাহজাহান চৌধুরী কক্সবাজার জেলায় উখিয়ার রাজাপালং ইউনিয়নে ১৯৫২ সালে ৩১ ডিসেম্বর জন্ম গ্রহণ করেন। তিনি জন্মভূমি উখিয়া থেকে প্রাথমিক ও মাধ্যমিক শিক্ষা শেষ করে চট্রগ্রাম কলেজ থেকে ইন্টারমিডিয়েট পাশ করে ১৯৭৫ সালে চট্টগ্রাম বিশ্ববিদ্যালয় থেকে সমাজতত্ত্ব নিয়ে বিএ (অনার্স) সম্পন্ন করেন। তার পিতা আবুল কাশেম চৌধুরী অবিভক্ত রাজাপালং ইউনিয়ন পরিষদের চেয়ারম্যান ছিলেন এবং তার পিতামহ মকবুল আহমদ চৌধুরী অবিভক্ত রাজাপালং ইউনিয়ন বোর্ডের প্রেসিডেন্ট ছিলেন। তার ভাইদের মধ্যে এডভোকেট এমকেএম শাহজালাল চৌধুরী উখিয়া উপজেলা পরিষদের চেয়ারম্যান ও কক্সবাজার জেলা আইনজীবী সমিতির ৪ বারের সভাপতি ছিলেন,এমকেএম শাহ কামাল চৌধুরী রাজাপালং ইউনিয়ন পরিষদের ৪ বারের চেয়ারম্যান এবং কনিষ্ঠ ছোট ভাই সরওয়ার জাহান চৌধুরী উখিয়া উপজেলা পরিষদের চেয়ারম্যান ছিলেন।

## রাজনৈতিক জীবন
শাহজাহান চৌধুরী কক্সবাজার জেলা বিএনপির দুই বারের সভাপতি ও সাবেক আহবায়ক। তিনি বিএনপির তৎকালীন কক্সবাজার মহকুমা বিএনপির প্রতিষ্ঠাকালীন যুগ্ন আহবায়ক ছিলেন এবং দলকে শক্তিশালী করতে ভূমিকা পালন করেন। 

তিনি ১৯৭৭ সালে রাজাপালং ইউনিয়ন পরিষদের চেয়ারম্যান নির্বাচিত হন। তিনি ১৯৭৯ সালের দ্বিতীয জাতীয় সংসদ নির্বাচনে তৎকালীন চট্টগ্রাম-১৮ আসন (রামু-উখিয়া- টেকনাফ) থেকে বিএনপির হয়ে প্রথম সংসদ সদস্য নির্বাচিত হন। তিনি দ্বিতীয় জাতীয় সংসদের একজন সরকারি দলীয় হুইপ ছিলেন। ১৯৯১ সালের পঞ্চম জাতীয় সংসদ নির্বাচনে কক্সবাজার-৪, ফেব্রুয়ারি ১৯৯৬ সালের ষষ্ঠ, ২০০১ সালের অষ্টম জাতীয় সংসদ নির্বাচনে ও ২০২৬ সালে ত্রয়োদশ জাতীয় সংসদ নির্বাচনে একই আসন থেকে বিএনপি থেকে সংসদ সদস্য নির্বাচিত হন। 

৫ম জাতীয় সংসদে তিনি পার্বত্য চট্রগ্রামে শান্তিপ্রতিষ্ঠার লক্ষ্যে গঠিত তৎকালীন যোগাযোগ মন্ত্রী কর্নেল অলি আহমেদ এর নেতৃত্বে সর্বদলীয় সংসদীয় কমিটির অন্যতম সদস্য এবং স্বরাষ্ট্র মন্ত্রণালয়ের সংসদীয় কমিটির সদস্য ছিলেন। ৮ম জাতীয় সংসদে তিনি গৃহায়ন ও গনপূর্ত মন্ত্রণালয় সংসদীয় স্থায়ী কমিটির চেয়ারম্যান নির্বাচিত হন। ১/১১ সরকারের সময় বিএনপির তৎকালীন মহাসচিব খন্দকার দেলোয়ার হোসেন এর সাথে থেকে দলের জন্য সংকটকালীন সময়ে তিনি পুরো চট্রগ্রাম বিভাগে দলের সমন্বয়ের দায়িত্বে থেকে দলকে ঐক্যবদ্ধ রাখতে ভুমিকা পালন করেন।

১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী এবং ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বিএনপির প্রার্থী হিসাবে পরাজিত হন।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ইউনিয়ন পরিষদের চেয়ারম্যান
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ত্রয়োদশ জাতীয় সংসদ সদস্য
শাহজাহান চৌধুরী

**শাহজাহান চৌধুরী***বলতে যাদেরকে বোঝানো হতে পারে -*

* শাহজাহান চৌধুরী (চলচ্চিত্র পরিচালক) –বাংলাদেশের একজন বিখ্যাত চলচ্চিত্র পরিচালক।
* শাহজাহান চৌধুরী (চট্টগ্রামের রাজনীতিবিদ) –বাংলাদেশ জামায়াতে ইসলামীর রাজনীতিবিদ ও চট্টগ্রাম-১৪ আসনের সাবেক সংসদ সদস্য।
* শাহজাহান চৌধুরী (কক্সবাজারের রাজনীতিবিদ) –বাংলাদেশ জাতীয়তাবাদী দলের রাজনীতিবিদ ও কক্সবাজার-৪ আসনের সাবেক সংসদ সদস্য।

## মসজিদ

* শাহজাহান মসজিদ –পাকিস্তানের একটি মসজিদ

## প্রশাসনিক এলাকা

* শাহজাহানপুর ইউনিয়ন –বাংলাদেশের হবিগঞ্জ জেলার একটি প্রশাসনিক এলাকা।
* শাহজাহানপুর জেলা – ভারতের উত্তর প্রদেশের একটি জেলা।

## আরও দেখুন

* শাহ জাহান –পঞ্চম মুঘল সম্রাট
* শাহজাহান সিরাজ –সাবেক সংসদ সদস্য ও মন্ত্রী।
* শাহজাহান হাওলাদার সুজন – ব্রাহ্মণবাড়িয়া-৬ আসনের সাবেক সংসদ সদস্য।
* মুহাম্মদ শাহজাহান –বাংলাদেশ প্রকৌশল বিশ্ববিদ্যালয় (বুয়েট) এর ৬ষ্ঠ উপাচার্য ছিলেন।
* মোহাম্মদ শাহজাহান –বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম।
* মোহাম্মদ শাহজাহান (রাজনীতিবিদ) –বাংলাদেশি রাজনীতিবিদ চুয়াডাঙ্গা-১ আসনের সাবেক সাংসদ।
* মোহাম্মদ শাহজাহান ওমর –বাংলাদেশের স্বাধীনতা যুদ্ধের মুক্তিযোদ্ধা ও বীর উত্তম।
* শাহজাহান সিদ্দিকী –বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম।
* শাহজাহান মিয়া –বাংলাদেশী রাজনীতিবিদ। পটুয়াখালী-১ আসনের সংসদ। সাবেক মন্ত্রী।
* শাহজাহান মিয়া (রাজনীতিবিদ) –বাংলাদেশী রাজনীতিবিদ। চাঁপাইনবাবগঞ্জ -১ আসনের সাবেক সংসদ সদস্য।
* শাহজাহান মিঞা –বাংলাদশে জাতীয়তাবাদী দলের রাজনীতিবিদ ও চাঁপাইনবাবগঞ্জ-১ সংসদ সদস্য।
ধীরেন্দ্র নাথ সাহা

**ধীরেন্দ্র নাথ সাহা** ( - ১৫ মার্চ ২০১৭) ছিলেন বাংলাদেশি রাজনীতিবিদ যিনি নড়াইল-১ আসনে সংসদ সদস্য ছিলেন।

## প্রাথমিক জীবন
ধীরেন্দ্র নাথ সাহা  সালে তৎকালীন ব্রিটিশ ভারতের বেঙ্গল প্রেসিডেন্সির নড়াইলের কালিয়ার বারইপাড়া গ্রামে জন্মগ্রহণ করেন। বিবাহিত জীবনে তার ৪ ছেলে ১ মেয়ে।

## কর্মজীবন
সাহা ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচন নড়াইল-১ থেকে বাংলাদেশ আওয়ামী লীগের প্রার্থী হিসাবে সংসদ সদস্য নির্বাচিত হন।

২০০১ সালের অষ্টম জাতীয় সংসদ নির্বাচনে আওয়ামী লীগের দলীয় মনোনয়ন বঞ্চিত হয়ে পরে বি এনপিতে যোগ দেন।অষ্টম জাতীয় সংসদের শেখ হাসিনার ছেড়ে দেয়া নড়াইল-১ আসনের উপ-নির্বাচনে ২০০২ সালে তিনি সংসদ সদস্য নির্বাচিত হন।

২০০৮ সালে নড়াইল-১ থেকে স্বতন্ত্র প্রার্থী হিসাবে প্রার্থী হওয়ার সিদ্ধান্ত নেওয়ার পর তাকে বাংলাদেশ জাতীয়তাবাদী দল থেকে বহিষ্কার করা হয়েছিল।

## মামলা ও কারাবরণ
ধীরেন্দ্র নাথ সাহা এবং তাঁর পুত্র শুকোচ কুমার শাহা ২০০৮ সালে বাংলাদেশ আওয়ামী লীগের নড়াইল উপজেলা সাংগঠনিক সম্পাদক কৃষ্ণপদ ঘোষের দায়ের করা চাঁদাবাজির মামলায় কারাবরণ করেছিলেন  ২০০৪ সালের ১ নভেম্বর বাংলাদেশ দুর্নীতি দমন কমিশন তার বিরুদ্ধে মামলা দায়ের করে।

## মৃত্যু
ধীরেন্দ্র নাথ সাহা ১৫ মার্চ ২০১৭ সালে কালিয়ার বারইপাড়ায় নিজ বাড়িতে মৃত্যুবরণ করেছেন।

## তথ্যসূত্র

বিষয়শ্রেণী:নড়াইল জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশী হিন্দু
বিষয়শ্রেণী:২০১৭-এ মৃত্যু
বিষয়শ্রেণী:ষষ্ঠ জাতীয় সংসদ সদস্য
আলিয়ঁস ফ্রঁসেজ দ্য ঢাকা

**আলিয়ঁস ফ্রঁসেজ দ্য ঢাকা** (; ) একটি ফরাসি অলাভজনক সংস্থা যা ১৯৫৯ সাল থেকে বাংলাদেশে কাজ করে আসছে।  ঢাকার ধানমন্ডিতে অবস্থিত এই প্রতিষ্ঠানটি ২০১০ সালে **বাংলাদেশে** পরিচালিত হওয়ার ৫০তম বার্ষিকী উদ্‌যাপন করেছে।  ফরাসি সাংস্কৃতিক কেন্দ্র হিসাবে পরিচিত আলিয়ঁস ফ্রঁসেজ দ্য ঢাকা বাংলাদেশে ফরাসি হাইকমিশনের সঙ্গে ঘনিষ্ঠতার পাশাপাশি স্বাধীনভাবে কাজ করে। 

## অবস্থান
আলিয়ঁস ফ্রঁসেজ দ্য ঢাকা ২৬ মিরপুর রোড, এ অবস্থিত ধানমন্ডি, ঢাকা, বাংলাদেশ, ধানমন্ডি রোড ৩ নং কোণে। ২০১২ সাল পর্যন্ত, গুলশান ও উত্তরায় দুটি শাখা প্রতিষ্ঠিত হয়েছে। 

## কার্যক্রম
আলিয়ঁস ফ্রঁসেজ দ্য ঢাকা ফরাসি সংস্কৃতি, বিশেষত ফরাসি ভাষা বাংলাদেশের স্থানীয় জনগণের কাছে প্রচার করে এবং একই সাথে ফ্রান্সের স্থানীয় বাংলাদেশি সংস্কৃতি প্রচার করে।  স্থানীয় ব্যক্তিত্বরা যারা ফরাসি সংস্কৃতির সমঝদার এবং অংশীদার, তাঁরা এই সংস্থার একটি নির্বাহী কমিটি হিসাবে কাজ করেন।

## পাঠ্যক্রম
আলিয়ঁস ফ্রঁসেজ দ্য ঢাকাতে ফরাসি ভাষা শিক্ষার কোর্সগুলির পাঠ্যক্রম ভাষাসমূহের জন্য অভিন্ন ইউরোপীয় পরিকাঠামোর আদর্শটি অনুসরণ করে বিন্যস্ত করা হয়েছে। প্রতিষ্ঠানটি প্রতি বছরে তিন মাস ধরে বিস্তৃত মোট চারটি শিক্ষাপর্ব বা সেশনের আয়োজন করে (জানুয়ারি-মার্চ, এপ্রিল-জুন, জুলাই-সেপ্টেম্বর ও অক্টোবর-ডিসেম্বর)। প্রতিটি শিক্ষাপর্বে তিনটি বয়োগোষ্ঠীর শিক্ষার্থীর জন্য সহজ থেকে কঠিন বিভিন্ন স্তরের কোর্স প্রস্তাব করা হয়। বয়োগোষ্ঠীগুলি হল: শিশু (৯-১২ বছর), কিশোর (১৩-১৫ বছর) এবং প্রাপ্তবয়স্ক (১৬+ বছর)। এইসব সাধারণ কোর্সের পাশাপাশি আলিয়ঁস ফ্রঁসেজ দ্য ঢাকা বাংলাদেশের সামরিক বাহিনী ও পুলিশ বাহিনীর কর্মীদের জন্য বেসরকারী কোর্স এবং কূটনৈতিক এবং উচ্চপদস্থ কর্মীদের জন্য মর্জিমাফিক প্রস্তুত কোর্স প্রদান করে থাকে। 

আলিয়ঁস ফ্রঁসেজ দ্য ঢাকা শিল্পকলা, গৃহাভ্যন্তর নকশাকরণ, নৃত্য, বাদ্যযন্ত্র, পোশাক নকশাকরণ, ভিডিও, চলচ্চিত্র এবং আলোকচিত্রকলার উপরে নিয়মিত কর্মশালার আয়োজন করে থাকে।

## আরও দেখুন
* আলিয়ঁস ফ্রঁসেজ দ্য চট্টগ্রাম

## তথ্যসূত্র

## বহিঃসংযোগ

* 

বিষয়শ্রেণী:বাংলাদেশ–ফ্রান্স সম্পর্ক
বিষয়শ্রেণী:ঢাকা জেলার বিদ্যালয়
বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান
ঢাকা
বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত
চুরু জেলা

**চুরু জেলা** উত্তর ভারতের রাজস্থান রাজ্যের একটি জেলা। চুরু শহরটি জেলা সদর। চুরু জেলা বিকানির বিভাগের একটি অংশ।

## জনসংখ্যার উপাত্ত
২০১১ সালের আদমশুমারি অনুসারে পালি জেলার জনসংখ্যা ২,০৮১,১৭১ জন, যা বতসোয়ানা বা মার্কিন যুক্তরাষ্ট্র নিউ মেক্সিকো রাজ্যের সমান। এটি জনসংখ্যার হিসাবে ভারতে ২২৪ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৪৮ জন  (৩৮০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ৬.১% ছিল।  পালি জেলার লিঙ্গ অনুপাত রয়েছে ১,০০০ জন পুরুষ প্রতি ৯৩৮ জন মহিলা এবং শিক্ষার হার ৬৭.৪৬%।

ভারতের ২০১১ সালের আদমশুমারির সময়ে, জেলার ৯৯.৫১% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।

### জেলার শহর/গ্রামীণ জনসংখ্যা
২০১১ সালের আদম শুমারির জন্য চুরু জেলার মোট জনসংখ্যার মধ্যে ২৮.২৫ শতাংশ জেলার নগর অঞ্চলে বাস করে। শহরে মোট ৫৭৬,২৩৫ জন লোক বাস করেন, যার মধ্যে পুরুষ ২৯৬,৪১৮ জন এবং মহিলা ২৭৯,৮১৭ জন। ২০১১ সালের আদমশুমারির তথ্য অনুসারে চুরু জেলার নগর অঞ্চলে লিঙ্গ অনুপাত ৯৪৪। একইভাবে ২০১১ সালের আদমশুমারিতে চুরু জেলায় শিশু লিঙ্গের অনুপাত ছিল ৮৯৯। শহরাঞ্চলে শিশুর জনসংখ্যা (০- ৬) ছিল ৮৩,৫৩০ জন, এর মধ্যে পুরুষ ও মহিলা ছিলেন ৪৩,৯৮৫ জন এবং ৩৯,৫৪৫ জন। এই চুরু জেলার শিশুসংখ্যা সংখ্যা মোট শহুরে জনসংখ্যার ১৪.৮৪%। ২০১১ সালের আদম শুমারি অনুসারে চুরু জেলায় গড় সাক্ষরতার হার ৭২.৬১%, এর মধ্যে পুরুষ এবং মহিলার সাক্ষরতার হার যথাক্রমে ৮৩.৩৮ % এবং ৬১.৩০%। প্রকৃত সংখ্যায় ৩৫৭,৭৭০ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ১৭৮,৪৮৪ জন এবং ১২৩,৪২১ জন।

২০১১ সালের আদমশুমারি অনুসারে সাক্ষরতার জেলার ৭১.৭৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৪৬৩,৩১২ জন, যার মধ্যে পুরুষ এবং মহিলা যথাক্রমে ৭৫৫,০২৮ জন এবং ৭০৮,২৮৪ জন। চুরু জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৩৮ জন মহিলা। যদি চুরু জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯০৩ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ২৩৪,২৮৩ জন, যার মধ্যে পুরুষ ১২৩,০৯৯ জন এবং মহিলা ১১১,১৪৮ জন। চুরু জেলার মোট পল্লী জনসংখ্যার ১৬.৩০% শিশু। ২০১১ সালের আদম শুমারি অনুসারে চুরু জেলার গ্রামীণ অঞ্চলে সাক্ষরতার হার ৬৪.৪০%।

## তথ্যসূত্র

## বহিঃসংযোগ

বিষয়শ্রেণী:রাজস্থানের জেলা
বিষয়শ্রেণী:চুরু জেলা
মফিকুল হাসান তৃপ্তি

**মফিকুল হাসান তৃপ্তি** একজন বাংলাদেশ জাতীয়তাবাদী দলের রাজনীতিবিদ। তিনি সপ্তম জাতীয় সংসদ নির্বাচনে যশোর-১ আসন থেকে সংসদ সদস্য নির্বাচিত হন।

## প্রাথমিক জীবন
মফিকুল হাসান তৃপ্তি ১৯৬০ সালের ২০শে ফেব্রুয়ারি যশোর জেলার শার্শা উপজেলার বাগআঁচড়া সনাতনকাঠি গ্রামে এক কৃষক পরিবারে জন্মগ্রহণ করেন। তাঁর পিতার নাম তোফাজ্জল হোসেন এবং মায়ের নাম রিজিয়া খাতুন। রাজনীতিবিদ ও সাবেক সাংসদ আলী তারেক তাঁর চাচা। মফিকুল হাসান তৃপ্তি ১৯৭৫ সালে বাগআঁচড়া ইউনাইটেড স্কুল থেকে এসএসসি, ১৯৭৭ সালে যশোর সরকারী এম.এম. কলেজ থেকে এ ইচএসসি পাস করেন। ঢাকা বিশ্ববিদ্যালয় থেকে তিনি মৃত্তিকা বিজ্ঞানে অনার্সসহ মাস্টার্স ডিগ্রী অর্জন করেন।

মফিকুল হাসান তৃপ্তি ছাত্রজীবনে রাজনীতির সাথে জড়িত ছিলেন। ঢাকা বিশ্ববিদ্যালয়ে পড়াকালীন তিনি বিএনপি ছাত্র সংগঠনের সাথে সম্পৃক্ত হন।

## কর্মজীবন
তিনি ঢাবির এসএম হলের সদস্য, প্রেসিডেন্ট, ঢাবি কমিটির ছাত্রদলের যুগ্ম আহ্বায়ক, ছাত্রদলের কেন্দ্রীয় কমিটির সদস্য, সহ-সম্পাদক, যুগ্ম সহ-সভাপতি হিসেবে দায়িত্ব পালন করেন। পরবর্তীতে তিনি বিএনপি’র কেন্দ্রীয় নির্বাহী কমিটির সহ-দপ্তর সম্পাদক, নির্বাহী কমিটির তথ্য ও গবেষণা বিষয়ক সম্পাদক, কেন্দ্রীয় নির্বাহী কমিটির -দপ্তর সম্পাদক হিসেবে দায়িত্ব পালন করেন।

তিনি সপ্তম জাতীয় সংসদ নির্বাচনে যশোর-১ আসন থেকে সংসদ সদস্য ছিলেন। তিনি দ্বিতীয় খালেদা মন্ত্রিসভায় বাংলাদেশ জাতীয়তাবাদী দলের কেন্দ্রীয় কমিটির অফিস সেক্রেটারি ছিলেন।

২০১৮ সালের জাতীয় নির্বাচনে তিনি যশোর -১ থেকে বিএনপির প্রার্থী ছিলেন।

## সমালোচনা
### বহিষ্কার
২০০৭-২০০৮ সাল পর্যন্ত তত্ত্বাবধায়ক সরকারের আমলে দলে সংস্কারকে সমর্থন করার পরে তাকে বাংলাদেশ জাতীয়তাবাদী দল থেকে বহিষ্কার করা হয়েছিল। ২০০৩ সালের ২৩ শে মে বিমানবন্দরে ভারী বন্দুক নিয়ে যাওয়ার পরে তাকে যশোর বিমানবন্দরে গ্রেপ্তার করা হয়। বিমানবন্দরে উপস্থিত ছিলেন বাংলাদেশের সংসদ সদস্য মোহাম্মদ খালেদুর রহমান টিটো, মোস্তফা ফারুক মোহাম্মদ, এবং নারায়ণ চন্দ্র চন্দ।

### বহিষ্কারাদেশ প্রত্যাহার
২০১৭ সালের ১৯ নভেম্বর বিএনপি মহাসচিব মির্জা ফখরুল ইসলাম আলমগীর স্বাক্ষরিত এক চিঠিতে তৃপ্তির বহিষ্কারাদেশ প্রত্যাহার করা হয়।

## গ্রেফতার
২০১১ সালের ২৩ মে, তাকে যশোর বিমানবন্দরে একটি বন্দুকসহ গ্রেপ্তার করা হয়। সেই সময়ে বিমানবন্দরে সংসদ সদস্য মোহাম্মদ খালেদুর রহমান টিটো, মোস্তফা ফারুক মোহাম্মদ ও নারায়ন চন্দ্র চন্দ উপস্থিত ছিলেন

২০১৮ সালের ৯ আগস্ট, জাতীয় বিশ্ববিদ্যালয়ের প্রাক্তন উপাচার্য এবং ঢাকা বিশ্ববিদ্যালয়ের রাষ্ট্রবিজ্ঞানের অধ্যাপক আফতাব আহমেদকে ২০০৬ সালের হত্যার অভিযোগে তাঁকে ঢাকার ফুলার রোডে তার বাসা থেকে গ্রেপ্তার করা হয়েছিল।

## ব্যক্তিগত জীবন
তৃপ্তির সহধর্মিণী শুকরিয়া কামাল ঢাবি থেকে সমাজবিজ্ঞানে অনার্স মাস্টার্সের ডিগ্রীধারী। বর্তমানে তিনি শেরে বাংলানগর কৃষি বিশ্ববিদ্যালয়ের মহা পরীক্ষা নিয়ন্ত্রক হিসেবে দায়িত্ব পালন করছেন। এ দম্পতির ২ ছেলে। হাসান আসপিয়া নর্থ সাউথ বিশ্ববিদ্যালয়ের বিবিএ ডিগ্রীধারী এবং হাসান আমর কানাডায় অধ্যয়নরত।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:যশোর জেলার রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:১৯৬০-এ জন্ম
বিষয়শ্রেণী:সরকারি মাইকেল মধুসূদন কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:যশোর জেলার ব্যক্তি
জালোর জেলা

**জালোর জেলা** উত্তর ভারতের রাজস্থান রাজ্যের একটি জেলা। জালোর শহরটি জেলা সদর। জালোর জেলা যোধপুর বিভাগের একটি অংশ।

## জনসংখ্যার উপাত্ত
২০১১ সালের আদমশুমারি অনুসারে জালোর জেলার জনসংখ্যা ১,৮৩০,১৫১ জন, যা কসোভো বা মার্কিন যুক্তরাষ্ট্রের নেব্রাস্কা রাজ্যের সমান। এটি জনসংখ্যার হিসাবে ভারতে ২৬০তম স্থান (মোট ৬৪০টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৭২ জন (৪৫০ জন/বর্গ মাইল)। ২০০১-২০১১-এর দশকে জনসংখ্যা বৃদ্ধির হার ২৬.৩১% ছিল। জালোর জেলার লিঙ্গ অনুপাত রয়েছে ১,০০০ জন পুরুষ প্রতি ৯৫১ জন মহিলা এবং শিক্ষার হার ৫৫.৫৮%।

ভারতের ২০১১ সালের আদমশুমারির সময়ে জেলার ৯৯.২৫% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।

### জেলার শহর/গ্রামীণ জনসংখ্যা

২০১১ সালের আদমশুমারির জন্য জালোর জেলার মোট জনসংখ্যার মধ্যে ৮.৩০ শতাংশ জেলার নগর অঞ্চলে বাস করে। শহরে মোট ১৫১,৭৫৫ জন লোক বাস করেন, যার মধ্যে পুরুষ ৭৯,০১৫  জন এবং মহিলা ৭২,৭৪০ জন। ২০১১ সালের আদমশুমারির তথ্য অনুসারে জালোর জেলার নগর অঞ্চলে লিঙ্গ অনুপাত ৯২১। একইভাবে ২০১১ সালের আদমশুমারিতে জালোর জেলায় শিশু লিঙ্গের অনুপাত ছিল ৮৯৩। শহরাঞ্চলে শিশুর জনসংখ্যা (০- ৬) ছিল ২২,৪৪৯ জন, এর মধ্যে পুরুষ ও মহিলা ছিলেন ১১,৮৫৭ জন এবং ১০,৫৯২ জন। এই জেলার শিশু সংখ্যা মোট শহুরে জনসংখ্যার ১৫.০১%। ২০১১ সালের আদমশুমারি অনুসারে জালোর জেলায় গড় সাক্ষরতার হার ৭১.০৮%, এর মধ্যে পুরুষ এবং মহিলার সাক্ষরতার হার যথাক্রমে ৮৪.১৫ % এবং ৫৬.৯৫%। প্রকৃত সংখ্যায় ৯১,৯০৭ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৫৬,৫১৬ জন এবং ৩৫,৩৯১ জন।

২০১১ সালের আদমশুমারি অনুসারে সাক্ষরতার জেলার ৯১.৭০% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৬৭৬,৯৭৫ জন, যার মধ্যে পুরুষ এবং মহিলা যথাক্রমে ৮৫৭,৬১৯ জন এবং ৮১৯,৩৫৬ জন। জালোর জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৫৫ জন মহিলা। যদি জালোর জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেলে প্রতি ৮৯৫ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ২৪৯,০০৬ জন, যার মধ্যে পুরুষ ১৫৫,১৪২ জন এবং মহিলা ১৩৮,৮৬৪ জন। জালোর জেলার মোট পল্লী জনসংখ্যার ১৮.০৯% শিশু। ২০১১ সালের আদমশুমারি অনুসারে জালোর জেলার গ্রামীণ অঞ্চলে সাক্ষরতার হার ৫৩.৩৪%।

## তথ্যসূত্র

## বহিঃসংযোগ

বিষয়শ্রেণী:রাজস্থানের জেলা
বিষয়শ্রেণী:জালোর জেলা
ঝালাওয়াড় জেলা

**ঝালাওয়াড় জেলা** উত্তর ভারতের রাজস্থান রাজ্যের একটি জেলা। ঝালাওয়াড় শহরটি জেলা সদর। ঝালাওয়াড় জেলা জয়পুর বিভাগের একটি অংশ।

## জনসংখ্যার উপাত্ত
২০১১ সালের আদমশুমারি অনুসারে ঝালাওয়াড় জেলার জনসংখ্যা ১,৪১১,৩২৭ জন, যা ইসোয়াতিনি বা মার্কিন যুক্তরাষ্ট্রের হাওয়াই রাজ্যের সমান। এটি জনসংখ্যার হিসাবে ভারতে ৩৪৯ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ২২৭ জন  (৫৯০ জন/বর্গ মাইল)।  ২০০১-২০১১-এর দশকে জনসংখ্যা বৃদ্ধির হার ১৯.৫৭% ছিল। ঝালাওয়াড় জেলার লিঙ্গ অনুপাত রয়েছে ১,০০০ জন পুরুষ প্রতি ৯৪৫ জন মহিলা এবং শিক্ষার হার ৬২.১৩%।

ভারতের ২০১১ সালের আদমশুমারির সময়ে, জেলার ৯৮.৮০% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।

### জেলার শহর/গ্রামীণ জনসংখ্যা
২০১১ সালের আদম শুমারির জন্য ঝালাওয়াড় জেলার মোট জনসংখ্যার মধ্যে ১৬.২৫ শতাংশ জেলার নগর অঞ্চলে বাস করে। শহরে মোট ২২৯,২৯১ জন লোক বাস করেন, যার মধ্যে পুরুষ ১১৮,৬১০ জন এবং মহিলা ১১০,৬৮১ জন। ২০১১ সালের আদমশুমারির তথ্য অনুসারে ঝালাওয়াড় জেলার নগর অঞ্চলে লিঙ্গ অনুপাত ৯৩৩। একইভাবে ২০১১ সালের আদমশুমারিতে ঝালাওয়াড় জেলায় শিশু লিঙ্গের অনুপাত ছিল ৮৮৮। শহরাঞ্চলে শিশুর জনসংখ্যা (০- ৬) ছিল ৩০,৮৩৮ জন, এর মধ্যে পুরুষ ও মহিলা ছিলেন ১৬,৩৩৮ জন এবং ১৪,৫০০ জন। এই ঝালাওয়াড় জেলার শিশুসংখ্যা সংখ্যা মোট শহুরে জনসংখ্যার ১৩.৭৭%। ২০১১ সালের আদম শুমারি অনুসারে ঝালাওয়াড় জেলায় গড় সাক্ষরতার হার ৮১.০৯%, এর মধ্যে পুরুষ এবং মহিলার সাক্ষরতার হার যথাক্রমে ৮৯.৫৪ % এবং ৭২.১১%। প্রকৃত সংখ্যায় ১৬০,৯২৬ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৯১,৫৭৩ জন এবং ৬৯,৩৫৩ জন।

২০১১ সালের আদমশুমারি অনুসারে সাক্ষরতার জেলার ৮৩.৭৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,১৮১,৮৩৮ জন, যার মধ্যে পুরুষ এবং মহিলা যথাক্রমে ৬০৬,৫৩৩ জন এবং ৫৭৫,৩০৫ জন। ঝালাওয়াড় জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৪৯ জন মহিলা। যদি ঝালাওয়াড় জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯১৬ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ১৭৭,৩৬৭ জন, যার মধ্যে পুরুষ ৯২,৫৫২ জন এবং মহিলা ৮৪,৮১৫ জন। ঝালাওয়াড় জেলার মোট পল্লী জনসংখ্যার ১৫.২৬% শিশু। ২০১১ সালের আদম শুমারি অনুসারে ঝালাওয়াড় জেলার গ্রামীণ অঞ্চলে সাক্ষরতার হার ৫৭.৬৩%।

## তথ্যসূত্র

## বহিঃসংযোগ

বিষয়শ্রেণী:রাজস্থানের জেলা
বিষয়শ্রেণী:ঝালাওয়াড় জেলা
শারিকখালী ইউনিয়ন

**শারিকখালী** বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন।

## আয়তন
শারিকখালী ইউনিয়নের আয়তন ৮,৫৬০ একর।

## প্রশাসনিক কাঠামো
শারিকখালী ইউনিয়ন তালতলী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী শারিকখালী ইউনিয়নের মোট জনসংখ্যা ৭,৮০৪ জন। এর মধ্যে পুরুষ ৩,৮২৩ জন এবং মহিলা ৩,৯৮১ জন। মোট পরিবার ১,৮১২টি।

## শিক্ষা
২০১১ সালের আদমশুমারি অনুযায়ী শারিকখালী ইউনিয়নের সাক্ষরতার হার ৫৩.৩%।

## আরও দেখুন
* তালতলী উপজেলা
* তালতলী থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:তালতলী উপজেলার ইউনিয়ন
বুকাবুনিয়া ইউনিয়ন

**বুকাবুনিয়া** বাংলাদেশের বরগুনা জেলার অন্তর্গত বামনা উপজেলার একটি ইউনিয়ন।

## আয়তন
বুকাবুনিয়া ইউনিয়নের আয়তন ৭,০০৫ একর।

## প্রশাসনিক কাঠামো
বুকাবুনিয়া ইউনিয়ন বামনা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বামনা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বুকাবুনিয়া ইউনিয়নের মোট জনসংখ্যা ২১,৪০০ জন। এর মধ্যে পুরুষ ১০,৬৯২ জন এবং মহিলা ১০,৭০৮ জন। মোট পরিবার ৫,৪৫৩টি।

## শিক্ষা
২০১১ সালের আদমশুমারি অনুযায়ী বুকাবুনিয়া ইউনিয়নের সাক্ষরতার হার ৬০.৫%।

## আরও দেখুন
* বামনা উপজেলা
* বামনা থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:বামনা উপজেলার ইউনিয়ন
২০০৮ এএফসি প্রেসিডেন্টস কাপ

**২০০৮ এএফসি প্রেসিডেন্টস কাপ** এএফসি প্রেসিডেন্টস কাপের চতুর্থ আসর, এশিয়ান ফুটবল কনফেডারেশন কর্তৃক "উদীয়মান দেশ" হিসাবে তালিকাভুক্ত দেশসমূহের ফুটবল ক্লাবগুলিকে নিয়ে এ প্রতিযোগিতার আয়োজন করা হয়। এই আসরে দলের সংখ্যা আট থেকে এগারোতে উন্নীত করা হয়, আগের দুটি গ্রুপের পরিবর্তে তিনটি গ্রুপ করা হয়। বাংলাদেশ, মিয়ানমার ও তুর্কমেনিস্তান থেকে তিনটি নতুন দল নেওয়া হয়। অংশ নেওয়া এগারোটি দলকে তিনটি গ্রুপে বিভক্ত করা হয় এবং গ্রুপের প্রত্যেক দল একে অপরের বিরুদ্ধে একবার করে মোকাবেলা করে। প্রতি গ্রুপের বিজয়ী এবং সেরা রানার-আপ সেমি–ফাইনালের জন্য যোগ্যতা অর্জন করে এবং সেমি–ফাইনাল ম্যাচের বিজয়ীরা ফাইনাল ম্যাচে খেলে।

এপ্রিল মাসে প্রতিটি গ্রপের দলগুলো একই ভেন্যুতে খেলে - নেপালের দশরথ স্টেডিয়ামে গ্রুপ এ, তাইওয়ানের চুংশান স্টেডিয়ামে গ্রুপ বি এবং শ্রীলঙ্কার সুগাথাদাসা স্টেডিয়ামে গ্রুপ সি। তবে নেপালের রাজনৈতিক অস্থিরতার কারণে গ্রুপ এ’র ম্যাচগুলি স্থগিত করা হয় এবং শেষ পর্যন্ত জুনে মালয়েশিয়ার এমপিপিজে স্টেডিয়ামে এই গ্রুপের খেলা অনুষ্ঠিত হয়।

প্রতিযোগিতার চূড়ান্ত পর্ব ১৯ থেকে ২২ সেপ্টেম্বর কিরগিজস্তানে অনুষ্ঠিত হয়।

## যোগ্যতা অর্জনকারী দলসমূহ

1 মেহেন্দ্র পুলিশ ক্লাব এখন নেপাল পুলিশ ক্লাব হিসাবে পরিচিত।
2 ২০০৭–০৮ সালে কোন লিগ অনুষ্ঠিত হয়নি তাই ২০০৬–০৭ লিগের চ্যাম্পিয়নরা যোগ্যতা অর্জন করে।
3 মূলত পাকিস্তান সেনাবাহিনীর এফ.সি. পাকিস্তান থেকে যোগ্যতা অর্জনকারী দল ছিল, তবে গ্রুপ পর্বের পুনর্বিন্যাসের কারণে ওয়াপদা সুযোগ পায়।

## গ্রুপ পর্ব

### গ্রুপ এ
*সকল ম্যাচ [[কুয়ালালামপুর|কুয়ালালামপুরের]] [[পেতালিং জায়া স্টেডিয়াম|এমপিপিজে স্টেডিয়ামে]] অনুষ্ঠিত হয়।*

----

----

----

----

----

### গ্রুপ বি
*সকল ম্যাচ তাইপের [[ঝংসান সকার স্টেডিয়াম|চুংশান স্টেডিয়ামে]] অনুষ্ঠিত হয়।* 

----

----

### গ্রুপ সি
*[[কলম্বো|কলম্বোর]] [[সুগাথাদাসা স্টেডিয়াম|সুগাথাদাসা স্টেডিয়ামে]] সকল ম্যাচ অনুষ্ঠিত হয়।*

----

----

----

----

----

## চূড়ান্ত পর্ব

### সেমি-ফাইনাল

----

### ফাইনাল

**কর্মকর্তা**
* লাইনসম্যান: সোখন্দন রেজা (ইরান)
* লাইনসম্যান: বখতিওর তাগায়েভ (উজবেকিস্তান)

## বিজয়ী

## তথ্যসূত্র

## বহিঃসংযোগ

*এএফসি প্রেসিডেন্ট কাপ ২০০৮
*আরএসএসএফ প্রেসিডেন্ট কাপ ২০০৮

৩
বিষয়শ্রেণী:এএফসি চ্যালেঞ্জ লিগ
বিষয়শ্রেণী:স্বাগতিক কিরগিজস্তানে আয়োজিত আন্তর্জাতিক ফুটবল প্রতিযোগিতা
শিলই ইউনিয়ন

**শিলই ইউনিয়ন** বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।

## ভৌগোলিক উপাত্ত
ইউনিয়নের মোট আয়তন ৭৪২০ একর।  গ্রাম - ০৯টি, মৌজা - ০৫টি। 

## জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী শিলই ইউনিয়নের মোট জনসংখ্যা ছিল ৮১৯৮ জন। এদের মধ্যে ৪০৪৯ জন পুরূষ এবং ৪১৪৯ জন মহিলা। 

## ইতিহাস
বাংলাদেশের প্রাচীনতম শহরের মধ্যে মুন্সীগঞ্জ অন্যতম। সুলতানী আমলে মুসলমানদের স্বতন্ত্র শিক্ষা ব্যবস্থা অর্থাৎ মসজিদকেন্দ্রিক আরবী, ফরাসী ও ভাষা সাহিত্য শিক্ষাদান পদ্ধতি গড়ে উঠে। এ সময়ে টোল, পাঠশালা ও মক্তবে বাংলা, সংস্কৃত ও গণিত শিক্ষার বিস্তার ঘটে। মুন্সীগঞ্জ জেলায় হিন্দু সম্প্রদায়ের মানুষ বেশি বসবাস করতেন, এই ইউনিয়নে হিন্দু সম্প্রদায়ের শীল বংশের আধিপত্য থাকার কারণে এই এলাকার নাম করন করা হয় শিলই। 

## শিক্ষা
শিক্ষার হার ৩২.০৭%।
* উচ্চ বিদ্যালয় - ০১টি
* মাদ্রাসা - ০২টি
* সরকারী প্রাথমিক বিদ্যালয় - ০৪টি 

## অর্থনীতি
এখানকার বেশীরভাগ পরিবার কৃষি নির্ভর। এই ইউনিয়নে আলু, ধান, পাট, সরিষা ও মরিচ সহ বিভিন্ন রকম তরকারি ও শাকসব্জির চাষ হয়। 

## উল্লেখযোগ্য ব্যক্তি
মোঃ মহিউদ্দিন - বঙ্গবন্ধু শেখ মুজিবুর রহমানের ব্যক্তিগত দেহরক্ষি ছিলেন।

## বিবিধ

## আরও দেখুন

## বহিঃসংযোগ

## তথ্যসূত্র
আয়লা পাতাকাটা ইউনিয়ন

**আয়লা পাতাকাটা** বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।

## আয়তন
আয়লা পাতাকাটা ইউনিয়নের আয়তন ৭,০৮৬ একর।

## প্রশাসনিক কাঠামো
আয়লা পাতাকাটা ইউনিয়ন বরগুনা সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী আয়লা পাতাকাটা ইউনিয়নের মোট জনসংখ্যা ১৯,৭৮২ জন। এর মধ্যে পুরুষ ৯,৮০৮ জন এবং মহিলা ৯,৯৭৪ জন। মোট পরিবার ৪,৭৩০টি।

## শিক্ষা
২০১১ সালের আদমশুমারি অনুযায়ী আয়লা পাতাকাটা ইউনিয়নের সাক্ষরতার হার ৫৪.৯%।

## আরও দেখুন
* বরগুনা সদর উপজেলা
* বরগুনা সদর থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:বরগুনা সদর উপজেলার ইউনিয়ন
রামপাল ইউনিয়ন

**রামপাল ইউনিয়ন** বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।

## ভৌগোলিক উপাত্ত
রামপাল ইউনিয়নের মোট আয়তন  ১৮৩১ একর (৭.৪০ বর্গ কিমি)।

## জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী রামপাল ইউনিয়নের মোট জনসংখ্যা ছিল ৩১৫৪৭ জন। এদের মধ্যে ১৬৪২৮ জন পুরূষ এবং ১৫১১৯ জন মহিলা।

## ইতিহাস
পাল রাজাদের সময়ে হিন্দু সমাজের জাতিগত সংকীর্ণতা দূরীভূত হয়ে আর্য শক ও অনার্যদের মধ্যে একতার দৃঢ়তা বৃদ্ধি পেয়েছিল। সে সময় বিক্রমপুরে প্রত্যেক জাতিই দ্বেষ ভাব ভুলে গিয়ে মিলনের স্বমহিমায় প্রত্যেকেই আপন ভাবতে শিখেছিল। বিক্রমপুরের ইতিহাস মূলত : সেন রাজাদের সময়ই পরিপূর্ণ হয়ে উঠে। আর্থ-সামাজিক উন্নয়ন, ধারাবাহিক শিল্প সংস্কৃতির উত্তরণ, কৌলিণ্য প্রথা এবং কৃষিভিত্তিক সমাজ ব্যবস্থা ও বিচার কাঠামো সেন রাজাদের রাষ্ট্রীয় চিন্তা দর্শন। সেনবংশীয় রাজাদের সময় বিক্রমপুরের রামপাল বাংলার রাজধানী হয়ে উঠে এবং দ্বিতীয় বল্লাল সেনের সময় মুসলিম দরবেশ বাবা আদম রামপালের নিকটবর্তী আবদুল্লাহপুর গ্রামে কানাইচঙ্গ নামক স্থানের মসজিদে আশ্রয় নেন।

## শিক্ষা
শিক্ষার হার ৫৯.৮৩%।

* প্রাথমকি বিদ্যালয় - সরকারী ০৮ টি ও বেসরকারী ০৩ টি
* উচ্চ বিদ্যালয় - ০৩ টি
* কলেজ - ০১ টি
* মাদ্রাসা - ৪ টি (মহিলা মাদ্রাসা ০২ টি)

## শিক্ষা প্রতিষ্ঠান
### কলেজ
* রামপাল কলেজ

### উচ্চ বিদ্যালয়
* বছিরন নেছা উচ্চ বিদ্যালয়
* সুখবাসপুর শ্যামনলিনী উচ্চ বিদ্যালয়
* রামপাল এন বি এম উচ্চ বিদ্যালয়

## অর্থনীতি

## উল্লেখযোগ্য ব্যক্তিত্ব
* এম. শামসুল ইসলাম - এম.পি, সাবেক তথ্য মন্ত্রী, ভূমি, বাণিজ্য, ডাক ও টেলিযোগাযোগ মন্ত্রী।

* ছটকু আহমেদ - সৈয়দ উদ্দিন আহমেদ যিনি ছটকু আহমেদ নামে অধিক পরিচিত (জন্ম ৬ অক্টোবর ১৯৪৬) হলেন একজন বাংলাদেশী চলচ্চিত্র পরিচালক, প্রযোজক, কাহিনীকার এবং চিত্রনাট্যকার। ১৯৮৬ সালে গৃহ বিবাদ চলচ্চিত্রের সেরা গীতিকার, কাহিনীকার ও সংলাপ রচয়িতা হিসেবে তিন বিষয়ে বাচসাস পুরস্কার লাভ করেন। ১৯৮৯ সালে তিনি সত্য মিথ্যা চলচ্চিত্রে শ্রেষ্ঠ সংলাপ রচয়িতা হিসেবে বাংলাদেশ জাতীয় চলচ্চিত্র পুরস্কার লাভ করেন। তিনি রামপালের পানহাটা গ্রামে জন্মগ্রহণ করেন।
*নাঈম গওহর- সাধীনতা পুরস্কার পাওয়া গীতিকার । দেশাত্মবোধক গান "জন্ম আমার ধন্য হলো মাগো ...." "একবার যেতে দে না আমার ছোট সোনার গায় " ইত্যাদি বিখ্যাত গানের গীতিকার তিনি।
*ইলোরা গওহর- বিশিস্ট টিভি অভিনেত্রী নাঈম গওহর এর কন্যা তিনি । "সূর্য দীঘল বাড়ী " ছবির শ্রেষ্ঠ শিশু শিল্পী পুরস্কার পান তিনি।

= দর্শনীয় স্থান =

* রাজা বল্লাল সেনের দিঘী বা রামপালের দিঘী
* সুখবাসপুর দিঘী
* বাবা আদম শহীদ মসজিদ
* বিক্রমপুর বিহার
* হরিশচন্দ্রের দীঘি

= বিবিধ =

= আরও দেখুন =

= বহিঃসংযোগ =

= তথ্যসূত্র =
বজ্রযোগিনী ইউনিয়ন

**বজ্রযোগিনী ইউনিয়ন** বাংলাদেশের মুন্সীগঞ্জ জেলার অন্তর্গত সদর উপজেলার একটি ইউনিয়ন।

## ভৌগোলিক উপাত্ত

বজ্রযোগিনী ইউনিয়নের মোট আয়তন ২৪৬১ একর বা ৯.৯৬ বর্গ কিমি (৩.৮৫ বর্গ মাইল)।

## জনসংখ্যার উপাত্ত

বাংলাদেশের ২০১১ সালের আদমশুমারী অনুযায়ী বজ্রযোগিনী ইউনিয়নের মোট জনসংখ্যা ছিল ১৭০৭৯ জন। এদের মধ্যে ৮৭৬৭ জন পুরূষ এবং ৮৩১২ জন মহিলা।

## ইতিহাস
বজ্রযোগিনী গ্রামের নামকরণ নিয়ে কিছুটা মতান্তর রয়েছে। ইতিহাস থেকে জানা যায়, সম্রাট শেরশাহের যুদ্ধের সময় পরাজিত এক হিন্দু রাজা বরজ নামে এক মেয়েসহ এই গ্রামে বসবাস করতে আসেন। এই মেয়ে পরবর্তীতে বৌদ্ধ ধর্মের প্রতি আকৃষ্ট হয়ে পড়েন এবং বৌদ্ধ ধর্ম গ্রহণ করেন। একপর্যায়ে এই মেয়ে বরজ সন্ন্যাসীনী বা যোগিনী হিসেবে পরিচিতি লাভ করেন। কথিত আছে, এই সন্ন্যাসীনী তার অনুসারীদের নিয়ে সপ্তাহে একদিন প্রায় সাত মাইল দূরে মুন্সীগঞ্জের ঘাটে এসে স্নান করতেন। এক সময় এই ঘাট পরিচিতি পায় যোগিনী ঘাট হিসেবে। বরজ নামটি কালক্রমে পরিবর্তিত হয়ে বজ্র হয় এবং সেই অনুসারে গ্রামটির নাম হয় বজ্রযোগিনী।

## শিক্ষা
শিক্ষিতের হার ৫১.৬৮%

প্রাথমিক বিদ্যালয় আছে ৮টি ও উচ্চ বিদ্যালয় আছে ১টি।

## অর্থনীতি

অধিবাসী শতকরা ৯০ জন কৃষক। তাই অর্থনীতির অনেকটাই নির্ভর করে কৃষির উপর। এলাকার প্রধান ফসল  আলু। এছাড়াও ধান, পাট, করলা, মুলা, কপি, চাল কুমরা ইত্যাদির চাষও হয়। আবার বৈদেশিক র্যামিটেন্স

## উল্লেখযোগ্য ব্যক্তিত্ব

*অতীশ দীপঙ্কর - একজন বৌদ্ধ ভিক্ষু এবং বৌদ্ধধর্মপ্রচারক, এই বজ্রযোগিনী ইউনিয়নের *বজ্রযোগিনী*  গ্রামে জন্মগ্রহণ করেন।
* আবদুর রহমান (বংশীবাদক) - বংশীবাদক।

## বিবিধ
* বর্তমান ইউপি চেয়ারম্যান - মোঃ তোতা ‍মিয়া মুন্সী
* বর্তমান ইউপি সচিব - মোঃ ইয়াছিন মীর

## আরও দেখুন

## বহিঃসংযোগ

## তথ্যসূত্র

বিষয়শ্রেণী:মুন্সীগঞ্জ সদর উপজেলার ইউনিয়ন
চরকেওয়ার ইউনিয়ন

**চরকেওয়ার ইউনিয়ন** বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।

## ভৌগোলিক উপাত্ত
চরকেওয়ার ইউনিয়নের মোট আয়তন ৫৩৭৩ একর।

## জনসংখ্যার উপাত্ত

বাংলাদেশের ২০১১ সালের আদমশুমারী অনুযায়ী চরকেওয়ার ইউনিয়নের মোট জনসংখ্যা ছিল ৩০২১৬ জন। এদের মধ্যে ১৫৮৭৭ জন পুরূষ এবং ১৪৩৩৯ জন মহিলা।

## ইতিহাস

## শিক্ষা
শিক্ষার হার ৪৮.৩৮%। 

প্রাথমিক বিদ্যালয় - ১৩ টি

নিম্ন মাধ্যমিক বিদ্যালয় - ০২ টি

উচ্চ মাধ্যমিক বিদ্যালয় - ০২ টি

কিন্ডার গার্ডেন - ০৪ টি

মাদ্রাসা - ০৭ টি

## অর্থনীতি

## উল্লেখযোগ্য ব্যক্তি

## বিবিধ

## আরও দেখুন

## বহিঃসংযোগ

## তথ্যসূত্র
মোল্লাকান্দি ইউনিয়ন

**মোল্লাকান্দি ইউনিয়ন** বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।

## ভৌগোলিক উপাত্ত
ইউনিয়নের মোট আয়তন ৩৮৪৯ একর (৬.০২ বর্গমাইল)। মোল্লাকান্দি ইউনিয়নের উত্তরে মুন্সীগঞ্জ সদর উপজেলা, পূর্বে আধারা ইউনিয়ন, উত্তরে পূবে চরকেওয়ার ইউনিয়ন, দক্ষিণে শিলই ইউনিয়ন এবং পশ্চিমে কাঠাদিয়া ইউনিয়ন অবস্থিত। 

## জনসংখ্যার উপাত্ত

বাংলাদেশের ২০১১ সালের আদমশুমারী অনুযায়ী মোল্লাকান্দি ইউনিয়নের মোট জনসংখ্যা ছিল ২৫৭৮৩ জন। এর মধ্যে ১৩২৮০ জন পুরুষ ও  জন মহিলা।

## ইতিহাস

## শিক্ষা
শিক্ষার হার ৪০.০১%। প্রাথমিক বিদ্যালয় ০৯টি, বেসরকারী রেজিস্টার্ড প্রাথমিক বিদ্যালয় ০১টি, বেসরকারী জুনিয়র স্কুল ০১টি, ইবতেদায়ী মাদ্রাসা ০৩টি। 

## অর্থনীতি
এই ইউনিয়ন অর্থনৈতিক দিক দিয়ে সচ্ছল। এখানকার বেশিরভাগ মানুষের পেশা কৃষি ও প্রবাসী।

## তথ্যসূত্র
আধারা ইউনিয়ন

**আধারা ইউনিয়ন** বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।

## ভৌগোলিক উপাত্ত
আধারা ইউনিয়নের মোট আয়তন ৮১৭৬ একর।  গ্রাম - ৩১টি, মৌজা - ১৪টি।

## জনসংখ্যার উপাত্ত

বাংলাদেশের ২০১১ সালের আদমশুমারী অনুযায়ী আধারা ইউনিয়নের মোট জনসংখ্যা ছিল ২৯২৭৫ জন। এদের মধ্যে ১৫০৫১ জন পুরূষ এবং ১৪২২৪ জন মহিলা।

## শিক্ষা
শিক্ষার হার ২৭.০৯%। 

* সরকারি প্রাথমিক বিদ্যালয় - ১২টি
* উচ্চ বিদ্যালয় - ২টি

এইখানে শিক্ষার হার অনেক নিন্মমানের

## অর্থনীতি
রেমিট্যান্স ও কৃষি

## উল্লেখযোগ্য ব্যাক্তি
শেখ সাদি ( উপ-ব্যাবস্থাপক, বাংলাদেশ ব্যাংক)



## আরও দেখুন
* আধারা নদী

## তথ্যসূত্র

বিষয়শ্রেণী:মুন্সীগঞ্জ সদর উপজেলার ইউনিয়ন
মহাকালি ইউনিয়ন

**মহাকালি ইউনিয়ন** বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।

## ভৌগোলিক উপাত্ত
মহাকালি ইউনিয়নের মোট আয়তন ২৩৮৪ একর।

## জনসংখ্যার উপাত্ত

বাংলাদেশের ২০১১ সালের আদমশুমারী অনুযায়ী মহাকালি ইউনিয়নের মোট জনসংখ্যা ১৮৯০৯ জন। এদের মধ্যে ৯৪৯৫ জন পুরূষ এবং ৯৪১৪ জন মহিলা।

## ইতিহাস
পাল রাজবংশের প্রতিষ্ঠাতা গোপাল পাল থেকে শুরু করে একাদশ শতাব্দী পর্যন্ত পালবংশ বিক্রমপুর শাসন করে। পরবর্তীতে সেন বংশোদ্ভূত বিক্রম সেনই বিক্রমপুর নগরের স্থপতি। ঐতিহাসিকরা আরও বলেন, মহাকালী প্রতিষ্ঠার পর পরই বিক্রমপুর পরগনার নামের অস্তিত্ব পাওয়া যায়।

## শিক্ষা
শিক্ষার হার ৫৬.৮১% 

## অর্থনীতি

## উল্লেখযোগ্য ব্যক্তি
আলহাজ্ব সিদ্দিকুর রহমান সাবেক এমপি

## দশনীয় স্থান
চোধুরী বাজার মঠ এটি শত বছরের পরানো। এই মঠটি বিভিন্ন জায়গা থেকে লোকজন দেখতে আসে। 

## বিবিধ

## আরও দেখুন

## বহিঃসংযোগ

## তথ্যসূত্র
পঞ্চসার ইউনিয়ন

**পঞ্চসার ইউনিয়ন** বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।

## ভৌগোলিক উপাত্ত
পঞ্চসার ইউনিয়নের মোট আয়তন ৩০৩২ একর (১২.২৭ বর্গ কিমি)। 

## জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী পঞ্চসার ইউনিয়নের মোট জনসংখ্যা ছিল ৫৬৪২৩ জন। এদের মধ্যে ২৯৮৭২ জন পুরূষ এবং ২৬৫৫১ জন মহিলা।

## ইতিহাস
যতদূর জানা যায় ১৯৪৭ সালের দেশ ভাগের পূর্বে অত্র ইউনিয়নের ৯৫% জনসাধারন হিন্দু ছিল। অত্র পঞ্চসার ইউনিয়নের নাম করন করার সময় হিন্দু জমিদারগন এক সভায় বসেন। উক্ত সময়ে পঞ্চসার ইউনিয়ন এলাকায় ৫টি স্বাস্থ্যবান ষাঁড় একই সাথে চলাফেরা করিত। হিন্দু অধিবাসীগন গো-পূজা করিত এবং সৌভাগ্যের প্রতীক মনে করে উক্ত সভায় অত্র ইউনিয়নের নাম 'পঞ্চসার' রাখার সিদ্ধান্ত গৃহীত হয়।

## শিক্ষা
শিক্ষার হার ৪৮.৮৪%।

* উচ্চ বিদ্যালয়- ০৪টি
* প্রাথমিক বিদ্যালয়- ১১টি

## অর্থনীতি

## উল্লেখযোগ্য ব্যক্তি
আব্দুল হাই (মুন্সীগঞ্জের রাজনীতিবিদ) – সাবেক প্যানেল স্পিকার, উপমন্ত্রী ও সাবেক মুন্সীগঞ্জ-৪ (বর্তমান মুন্সিগঞ্জ-৩ এর সংসদ সদস্য ছিলেন।  

প্রফেসর ড. ইয়াজউদ্দিন আহম্মেদ- সাবেক রাষ্ট্রপতি, বাংলাদেশ সরকার।

## দর্শনীয় স্থান
* মুক্তারপুর সেতু
* ইদ্রাকপুর কেল্লা

## তথ্যসূত্র

বিষয়শ্রেণী:মুন্সীগঞ্জ সদর উপজেলার ইউনিয়ন
বাংলাবাজার ইউনিয়ন, মুন্সীগঞ্জ সদর

**বাংলাবাজার ইউনিয়ন** বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।

## ভৌগোলিক উপাত্ত
বাংলাবাজার ইউনিয়নের মোট আয়তন ৪৮৮৯ একর। 

## জনসংখ্যার উপাত্ত

বাংলাদেশের ২০১১ সালের আদমশুমারী অনুযায়ী বাংলাবাজার ইউনিয়নের মোট জনসংখ্যা ছিল ১৪৬২৯ জন। এদের মধ্যে ৭৭৩৩ জন পুরূষ এবং ৬৮৯৬ জন মহিলা।

## ইতিহাস
## শিক্ষা
শিক্ষার হার ৩৭.৮০%
* প্রাথমকি বিদ্যালয় : ০৭ টি (সরকারী- ০৭ টি ও বেসরকারী- ০৩টি)
* উচ্চ বিদ্যালয় : ০২টি
* মাদ্রাসা : ৬টি (মহিলা মাদ্রাসা : ৩টি)
## অর্থনীতি

## উল্লেখযোগ্য ব্যক্তিত্ব
*মাহবুবুল আলম, বাংলাদেশের তত্ত্বাবধায়ক সরকারের প্রাক্তন উপদেষ্টা এবং দ্য ইনডিপেন্ডেন্টের সম্পাদক

## দর্শনীয় স্থান
দর্শনীয় স্থান হিসাবে এ ইউনিয়নে রয়েছে 'হাবিবুল্লা দেওয়ানের পুকুর'। এই পুকুরটির বিশাল ইতিহাস রয়েছে। কথিত আছে যে, এক সময় মানুষের  বিভিন্ন অনুষ্ঠানের প্রয়োজনে আসবাবপত্র এটি খেকে নেওয়া যেত। এক লোক এখান থেকে একটি ডেগ নিয়ে ঐ ডেগ আর ফেরত না দেওয়ায় আর কেহ এ ধরনের সুবিধা পায় নাই। বর্তমানে এ পুকুরটিতে মাছের চাষ করা হয়।
## বিবিধ
ইউনিয়নে একটি পরিবার পরিকল্পনা ও স্বাস্থ্য কেন্দ্র রয়েছে যার মাধ্যমে জনগণ স্বাস্থ্য সেবা পেয়ে আসছে।
## আরও দেখুন

## বহিঃসংযোগ

## তথ্যসূত্র
বদরখালী ইউনিয়ন, বরগুনা সদর

**বদরখালী** বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।

## আয়তন
বদরখালী ইউনিয়নের আয়তন ৭,৬১৬ একর।

## প্রশাসনিক কাঠামো
বদরখালী ইউনিয়ন বরগুনা সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বদরখালী ইউনিয়নের মোট জনসংখ্যা ২৬,২০১ জন। এর মধ্যে পুরুষ ১২,৭৮৫ জন এবং মহিলা ১৩,৪১৬ জন। মোট পরিবার ৬,৩৯০টি।

## শিক্ষা
২০১১ সালের আদমশুমারি অনুযায়ী বদরখালী ইউনিয়নের সাক্ষরতার হার ৫৫.৯%।

## আরও দেখুন
* বরগুনা সদর উপজেলা
* বরগুনা সদর থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:বরগুনা সদর উপজেলার ইউনিয়ন
টঙ্ক জেলা

**টঙ্ক জেলা** উত্তর ভারতের রাজস্থান রাজ্যের একটি জেলা। টঙ্ক শহরটি জেলা সদর। টঙ্ক জেলা আজমির বিভাগের একটি অংশ।

## জনসংখ্যার উপাত্ত
২০১১ সালের আদমশুমারি অনুসারে টঙ্ক জেলার জনসংখ্যা ১৪,২১,৭১১ জন, যা ইসোয়াতিনি বা মার্কিন যুক্তরাষ্ট্রের হাওয়াই রাজ্যের সমান। এটি জনসংখ্যার হিসাবে ভারতে ৩৪৭ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৯৮ জন  (৫১০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১৭.৩৩% ছিল। টঙ্ক জেলার লিঙ্গ অনুপাত রয়েছে ১,০০০ জন পুরুষ প্রতি ৯৪৯ জন মহিলা এবং শিক্ষার হার ৬২.৪৬%।

ভারতের ২০১১ সালের আদমশুমারির সময়ে, জেলার ৯৫.৮২% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।

### জেলার শহর/গ্রামীণ জনসংখ্যা
২০১১ সালের আদম শুমারির জন্য টঙ্ক জেলার মোট জনসংখ্যার মধ্যে ২২.৩৫ শতাংশ জেলার নগর অঞ্চলে বাস করে। শহরে মোট ৩১৭,৭২৩ জন লোক বাস করেন, যার মধ্যে পুরুষ ১৬০,০৯১ জন এবং মহিলা ১৫৭,৬৩২ জন। ২০১১ সালের আদমশুমারির তথ্য অনুসারে টঙ্ক জেলার নগর অঞ্চলে লিঙ্গ অনুপাত ৯৮৫। একইভাবে ২০১১ সালের আদমশুমারিতে টঙ্ক জেলায় শিশু লিঙ্গের অনুপাত ছিল ৮৭২। শহরাঞ্চলে শিশুর জনসংখ্যা (০- ৬) ছিল ৪২,৮৫১ জন, এর মধ্যে পুরুষ ও মহিলা ছিলেন ২২,৮৮৮ জন এবং ১৯,৯৬৩ জন। এই টঙ্ক জেলার শিশুসংখ্যা সংখ্যা মোট শহুরে জনসংখ্যার ১৪.৩০%। ২০১১ সালের আদম শুমারি অনুসারে টঙ্ক জেলায় গড় সাক্ষরতার হার ৭৩.৮৪%, এর মধ্যে পুরুষ এবং মহিলার সাক্ষরতার হার যথাক্রমে ৮২.৯৪ % এবং ৬৪.৭৬%। প্রকৃত সংখ্যায় ২০২,৯৫৭ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ১১৩,৭৯৮ জন এবং ৮৯,১৫৯ জন।

২০১১ সালের আদমশুমারি অনুসারে সাক্ষরতার জেলার ৭৭.৬৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,১০৩,৬০৩ জন, যার মধ্যে পুরুষ এবং মহিলা যথাক্রমে ৫৬৮,০৪৫ জন এবং ৫৩৫,৫৫৮ জন। টঙ্ক জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৪৩ জন মহিলা। যদি টঙ্ক জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৯৭ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ১৬১,১৮৭ জন, যার মধ্যে পুরুষ ৮৪,৯৮০ জন এবং মহিলা ৭৬,২০৭ জন। টঙ্ক জেলার মোট পল্লী জনসংখ্যার ১৪.৯৬% শিশু। ২০১১ সালের আদম শুমারি অনুসারে টঙ্ক জেলার গ্রামীণ অঞ্চলে সাক্ষরতার হার ৫৮.০১%।

## তথ্যসূত্র

## বহিঃসংযোগ

বিষয়শ্রেণী:রাজস্থানের জেলা
বিষয়শ্রেণী:টঙ্ক জেলা
বিষয়শ্রেণী:১৮১৮-এ ভারতে প্রতিষ্ঠিত
ক্যাথরিন ওয়াটারস্টন

ক্যাথরিন বোয়ার ওয়াটারস্টন (জন্ম মার্চ ৩, ১৯৮০) একজন ইংরেজ বংশোদ্ভূত আমেরিকান অভিনেত্রী।

## প্রাথমিক জীবন
ক্যাথরিন লন্ডনের ওয়েস্টমিনস্টার শহরে জন্মগ্রহণ করেন।তার আমেরিকান মা লিন লুইসা (বিবাহ-পূর্বে উড্রুফ), একজন প্রাক্তন মডেল এবং পিতা অভিনেতা স্যাম ওয়াটারস্টন। তার বাবা ইংরেজ এবং স্কটিশ বংশোদ্ভূত। তার বোন অভিনেত্রী এলিজাবেথ ওয়াটারস্টন এবং তার ভাই পরিচালক গ্রাহাম ওয়াটারস্টন। তার এক সৎ ভাই জেমস ওয়াটারস্টন, তিনিও একজন অভিনেতা। তিনি মার্কিন যুক্তরাষ্ট্রের কানেকটিকাটে বেড়ে ওঠেন এবং ১৯৯৯ সালে লুমিস চ্যাফি স্কুল থেকে স্নাতক হন। তিনি নিউ ইয়র্ক বিশ্ববিদ্যালয়ের টিশ স্কুল অফ আর্টস-এ নাটক অধ্যয়ন করেছিলেন।

## কর্মজীবন
তিনি মাইকেল ক্লেটন (২০০৭) পূর্ণদৈর্ঘ্য চলচ্চিত্রের মাধ্যমে আত্মপ্রকাশ করেছিলেন। তারপরে তিনি রোবট অ্যান্ড ফ্র্যাঙ্ক, বিইং ফ্লিন (উভয়ই ২০১২) এবং দ্য গায়েবি অফ এলিয়েনার রিগবি: হার (২০১৩) এ অভিনয় ক্রেন।এরপর তিনি পল টমাস অ্যান্ডারসনের ইনহিরেন্ট‌ ভাইস (২০১৪) এ শাস্তা ফে হেপওয়ার্থের চরিত্রে অভিনয় করে খ্যাতি পান।২০১৫ সালে তিনি স্টিভ জবসে ক্রিসান ব্রেনান চরিত্রে অভিনয় করেছিলেন। তিনি হ্যারি পটারের স্পিন অফ ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম (চলচ্চিত্র) (২০১৬) ফ্যান্টাস্টিক বিস্টস: দ্য ক্রাইম অফ গ্রিন্ডেলওয়াল্ড(২০১৮)ছবিতে টিনা গোল্ডস্টেইনের চরিত্রে অভিনয় করেছিলেন।তার অভিনীত অন্যান্য চলচ্চিত্রের মধ্যে রিডলে স্কটের এলিয়েন:কোভেন্যান্ট‌ (২০১৭), স্টিভেন সোডারবার্গের লোগান লাকী (২০১৭) এবং জোনাহ হিলের মিড নাইটি (২০১৮) রয়েছে।

## ব্যক্তিগত জীবন
ওয়াটারস্টন আমেরিকান নাট্যকার ও পরিচালক অ্যাডাম র‍্যাপের সাথে ছয় বছরের সম্পর্কে ছিলেন। অ্যাডাম ২০১১ সালে তাঁর তিনটি নাটক সংগ্রহ হলওয়ে ট্রিলজি তাকে উৎসর্গ করেন। [১১] তিনি রেটলস্টিক প্লেউইরাইটস থিয়েটারে পর্ব‌ ১ এর প্রিমিয়ারে রোজ হ্যাথওয়ের চরিত্রে অভিনয় করেন গোলাপ।
২০১৮ সালের নভেম্বরে তিনি নিশ্চিত করেন যে তিনি তার প্রথম সন্তানের প্রত্যাশা করছেন।
## তথ্যসূত্র

## বহিঃসংযোগ

* 
* 

বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:লন্ডনের অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:১৯৮০-এ জন্ম
বিষয়শ্রেণী:ওয়েস্টমিনস্টারের ব্যক্তি
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:রূপান্তরকামী অধিকার কর্মী
মোহাম্মদ আলী (রাজনীতিবিদ)

**মোহাম্মদ আলী** (–১৩ নভেম্বর ২০২০) বাংলাদেশের কক্সবাজার জেলার রাজনীতিবিদ যিনি কক্সবাজার-৪ আসনের সংসদ সদস্য ছিলেন।

## প্রাথমিক জীবন
মোহাম্মদ আলী  সালে কক্সবাজার জেলার টেকনাফ উপজেলার হ্নীলা ইউনিয়নে জন্মগ্রহণ করেন।

## রাজনৈতিক জীবন
মোহাম্মদ আলী কক্সবাজার জেলা ও টেকনাফ উপজেলা আওয়ামী লীগের সভাপতি ছিলেন। তিনি জুন ১৯৯৬ সালের সপ্তম জাতীয় সংসদ নির্বাচনের নির্বাচিত সংসদ সদস্য। এছারাও তিনি ১৯৯১ ও ২০০১ সালের জাতীয় নির্বাচনে অংশগ্রহণ করে পরাজিত হয়েছিলেন।

## মৃত্যু
মোহাম্মদ আলী ১৩ নভেম্বর ২০২০ সালে মৃত্যুবরণ করেন।
## আরও দেখুন
*হাজী মুহাম্মদ নছীম আলী খাঁন
## তথ্যসূত্র

## বহিঃসংযোগ

* সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:২০২০-এ মৃত্যু
বিষয়শ্রেণী:১৯৪০-এর দশকে জন্ম
বেতাগী ইউনিয়ন, বেতাগী

**বেতাগী** বাংলাদেশের বরগুনা জেলার অন্তর্গত বেতাগী উপজেলার একটি ইউনিয়ন।

## আয়তন
বেতাগী ইউনিয়নের আয়তন ৫,৬৩৮ একর।

## প্রশাসনিক কাঠামো
thumb|বেতাগী ইউনিয়ন, বেতাগী পৌরসভার মহল্লা জিওকোড ম্যাপ

বেতাগী ইউনিয়ন বেতাগী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বেতাগী ইউনিয়নের মোট জনসংখ্যা ১৫,৭৫৭ জন। এর মধ্যে পুরুষ ৭,৫৩৯ জন এবং মহিলা ৮,২১৮ জন। মোট পরিবার ৩,৭৮৭টি।

## শিক্ষা
২০১১ সালের আদমশুমারি অনুযায়ী বেতাগী ইউনিয়নের সাক্ষরতার হার ৬২%।

## আরও দেখুন
* বেতাগী উপজেলা
* বেতাগী থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:বেতাগী উপজেলার ইউনিয়ন
বিষয়শ্রেণী:রাঙ্গুনিয়া উপজেলার ইউনিয়ন
পিট্টা

সুমচা বা **পিট্টা** হল পাসসেরিন (চড়ুই জাতীয় পাখি) গণের পাখির একটি পরিবার, যা এশিয়া, অস্ট্রেলেসিয়া এবং আফ্রিকাতে পাওয়া। পৃথিবীতে ৪০-৪২ প্রজাতির সুচমা আছে বলে ধারণা করা হয়, এগুলোর সাধারণ চেহারা ও অভ্যাস প্রায় একই রকম। পিট্টা হল পুরাতন ওয়ার্ল্ড সাবস্কাইন এবং অন্যান্য পাখির মধ্যে তাদের নিকটাত্মীয় হল স্মিথর্ন এবং ক্যাল্টিপটোমেন গণ। পূর্বে এ গণটিকে একমাত্র গণ হিসেবে গণ্য করা হত। পরবর্তীতে ২০০৯ সালে বৈজ্ঞানিক গবেষণার ভিত্তিতে এ গণটি ভেঙে নতুন দুটি গণ হাইড্রর্নিস ও ইরিথ্রোপিট্টা-এর সৃষ্টি হয়। পাসসেরিন আদর্শমান অনুসারে পিট্টা মধ্যম আকারের, ১৫ থেকে ২৫ সেন্টিমিটার (৫.৯ - ৯.৮ ইঞ্চি) দৈর্ঘ্য, এবং সুঠাম, শক্তিশালী, দীর্ঘতম পা বিশিষ্ট। তাদের অত্যন্ত ছোট লেজ এবং স্থূলকায়, শক্তিশালী ও কিছুটা ভোঁতা ঠোঁট রয়েছে। অনেক উজ্জ্বল রঙের পাখা আছে।

অধিকাংশ পিট্টা প্রজাতি ক্রান্তীয়; সামান্য কিছু প্রজাতি নাতিশীতোষ্ণ জলবায়ুতেও পাওয়া যায়। তারা বেশিরভাগই বনভূমিতে পাওয়া যায়, কিন্তু কিছু কিছু স্ক্র্যাপ এবং ম্যানগ্রোভে বাস করে। সুমচা বা পিট্টারা অধিক টেরিস্টোরিয়াল বা এলাকাকাতর এবং বেশিরভাগই নির্জন প্রাণী। নিয়মিত টহল দিয়ে, হাঁকডাক করে প্রত্যেকে নিজের বিচরণভূমি দখলে রাখে। তারা কেঁচো, শামুক, কীটপতঙ্গ এবং অনুরূপ আকারের শিকার, পাশাপাশি ছোট মেরুদন্ডী প্রাণী খায়। পিট্টা একগামী হয় এবং নারী পাখিটি একটি গাছ বা ঝরনা, বা কখনও কখনও মাটিতে বড় গম্বুজ আকারের বাসা বাঁধে ও ছয়টি পর্যন্ত ডিম পাড়ে। পিতা ও মাতা উভয়েই বাচ্চাদের যত্ন নেয়।চারটি প্রজাতি পিট্টা সম্পূর্ণরূপে অভিবাসী, আরো অনেক আংশিকভাবে অভিবাসী, যদিও তাদের অভিবাসন খুব কম বোঝা যায়।

প্রকৃতি সংরক্ষণের জন্য আন্তর্জাতিক ইউনিয়ন চার প্রজাতির সুমচাকে বিপন্ন হিসেবে তালিকাভুক্ত করেছে, আরও নয়টি প্রজাতি অরক্ষিত হিসাবে তালিকাভুক্ত করেছে এবং আরও বেশ কয়েকটি হুমকির মুখে রয়েছে। সুমচার প্রধান হুমকি হল দ্রুত বনাঞ্চল ধ্বংসের মাধ্যমে তাদের আবাসস্থলের ক্ষতি, তবে তারা খাঁচা-পাখি বাণিজ্যের‌ও লক্ষ্যবস্তু হয়েছে। তারা তাদের সুন্দর পালক ও তাদের দেখতে পাওয়া সহজলভ্য না হ‌ওয়ার কারণে পাখি দর্শকদের নিকট অত্যন্ত জনপ্রিয়।
## বর্ণনা
পিট্টা পাখিগুলো ছোট থেকে মাঝারি আকারের পাসসেরিন, আকারে ১৫ সেন্টিমিটার (৫.৯ ইঞ্চি) (ব্লু ব্যান্ডেড পিট্টা) থেকে ১৯ সেন্টিমিটার (১১ ইঞ্চি) (জিয়ান্ট পিট্টা) লম্বা হতে পারে। ওজনে এরা ৪২ - ২১০ গ্রাম (১.৫ - ৭.৪ আউন্স) হয়।

## তথ্যসূত্র

বিষয়শ্রেণী:শুমচা
বিষয়শ্রেণী:প্যাসারিফর্মিস
বিষয়শ্রেণী:পাখি পরিবার
বিষয়শ্রেণী:টাইরানি
বিষয়শ্রেণী:থাইল্যান্ডের পাখি
মার্ক বেইলি

**মার্ক ডেভিড বেইলি** (; জন্ম: ২৬ নভেম্বর, ১৯৭০) হ্যামিল্টনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৮ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **মার্ক বেইলি**।

## প্রথম-শ্রেণীর ক্রিকেট
১৯৮৯-৯০ মৌসুম থেকে ২০০১-০২ মৌসুম পর্যন্ত মার্ক বেইলি’র প্রথম-শ্রেণীর খেলোয়াড়ী জীবন চলমান ছিল।

স্টেট নর্দার্ন নাইটসের পক্ষে তিন নম্বরে ব্যাটিংয়ে নেমে অসাধারণ খেলেন। শেল কনফারেন্স প্রতিযোগিতায় সর্বাধিক রান তুলেন। শেল ট্রফিতে ৬১ ও শেল কাপে ২৪ গড়ে রান সংগ্রহ করেছিলেন।

## আন্তর্জাতিক ক্রিকেট
১৯৯৮ সালের কমনওয়েলথ গেমসে অংশগ্রহণের মাধ্যমে আন্তর্জাতিকে অঙ্গনে সূচনা ঘটে মার্ক বেইলি’র। এ প্রতিযোগিতায় এটিই তার একমাত্র অংশগ্রহণ ছিল। আঘাতপ্রাপ্ত ক্রিস কেয়ার্নসের পরিবর্তে দল নির্বাচকমণ্ডলী তাকে মনোনীত করে।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন। কোন টেস্টে অংশগ্রহণ করার সুযোগ হয়নি তার। ২৪ অক্টোবর, ১৯৯৮ তারিখে ঢাকায় জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তবে, অংশগ্রহণকৃত একমাত্র ওডিআইয়ে ব্যাট কিংবা বল হাতে নিয়ে কোনটিতেই সফলতার স্বাক্ষর রাখতে পারেননি।

১৯৯৮ সালের আইসিসি নক-আউট প্রতিযোগিতার উদ্বোধনী আসরে অংশ নিতে বাংলাদেশ গমন করেন। একটিমাত্র খেলায় অংশ নিলেও ব্যাট হাতে মাঠে নামার সুযোগ হয়নি তার।

পরবর্তীতে গ্রীষ্মে দল নির্বাচকমণ্ডলী কর্তৃক উপেক্ষার শিকারে পরিণত হন। কেয়ার্নসের পুনরায় আহত হলে রজার টোজকে তার স্থলাভিষিক্ত করা হয়। এর অল্প কিছুদিন পরই খেলার জগৎ থেকে বিদেয় নেন মার্ক বেইলি। জেএফ বেইলি সম্পর্কে তার কাকা।

## তথ্যসূত্র

## আরও দেখুন
* পল ওয়াইজম্যান
* হ্যাডলি হাওয়ার্থ
* অকল্যান্ড ক্রিকেট দল
* এক টেস্টের বিস্ময়কারী
* ১৯৯৮ কমনওয়েলথ গেমসে ক্রিকেট
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:কমনওয়েলথ গেমসে ব্রোঞ্জপদক বিজয়ী নিউজিল্যান্ডীয়
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:হ্যামিল্টন (নিউজিল্যান্ড) থেকে আগত ক্রিকেটার
বিষয়শ্রেণী:২০শ শতাব্দীর নিউজিল্যান্ডীয় ব্যক্তি
কাকলি ঘোষ দস্তিদার

**কাকলি ঘোষ দস্তিদার** হলেন একজন ভারতীয় স্ত্রী রোগ বিশেষজ্ঞ ও পশ্চিম বঙ্গের মহিলা রাজনীতিবিদ। তিনি ভারতীয় তৃণমূল কংগ্রেসের নারী শাখা বঙ্গ জননী বাহিনীর সভানেত্রী। তিনি ১৫তম লোকসভার সদস্য নির্বাচিত হয়েছিলেন, এরপর ২০১৪ সালে ১৬তম লোকসভা নির্বাচনে পুনরায় নির্বাচিত হন এবং সর্বশেষ ২০১৯ সাধারণ নির্বাচনে ১৭তম লোকসভার সদস্য নির্বাচিত হয়েছেন।

## প্রাথমিক জীবন
কাকলি ঘোষ ১৯৫৯ সালের ২৫ নভেম্বর জন্মগ্রহণ করেন। পশ্চিমবঙ্গ এবং ভারতীয় রাজনীতি ও সরকারের সাথে তার পরিবারের তিন প্রজন্ম ধরে ঘনিষ্ঠ সংযোগ রয়েছে। তার মায়ের বাবা পশ্চিমবঙ্গের পোস্টমাস্টার জেনারেল হিসেবে কাজ করেছেন। তার কাকা অরুণ মৈত্র ভারতের স্বাধীনতা আন্দোলনের যোদ্ধা এবং রাজ্য কংগ্রেসের নেতা ছিলেন। তার মামা গুরুদাস দাশগুপ্ত ভারতের সংসদের বর্তমান সংসদ সদস্য।

ডাঃ কাকলি ঘোষ দস্তিদার কলকাতার আর জি কার মেডিকেল কলেজ ও হাসপাতাল থেকে চিকিৎসা সেবায় এমবিবিএস ডিগ্রি অর্জন করেন, যা কলকাতা বিশ্ববিদ্যালয় অধিভুক্ত। তিনি অবস্টেট্রিক আল্ট্রাসাউন্ডে স্নাতকোত্তর প্রশিক্ষণও করেছিলেন।

## কর্মজীবন
কাকলি বর্তমানে ভারতের জাতীয় সংসদের নিম্ন কক্ষ লোকসভার সদস্য ও স্বরাষ্ট্র মন্ত্রণালয় সম্পর্কিত কমিটির সদস্য।

ঘোষ দৃষ্টান্তের একটি সামাজিক-রাজনৈতিক পরিবেশে বেড়ে উঠেছেন। পাবলিক সার্ভিসের একটি পারিবারিক উত্তরাধিকারী পাশাপাশি, এমপি তার বংশের জনগণের জন্য সেবা করার জন্য তার জীবনকে উৎসর্গ করেছেন। তিনি পথ নারী ও শিশুদের জন্য দক্ষিণ ২৪ পরগনায় একটি স্কুল এবং ডিসপেনসারি বাস্তবায়ন করতে সাহায্য করেছেন।

কাকলি ২০০৯ সালের ভারতীয় লোকসভা নির্বাচনে বারাসাত লোকসভা কেন্দ্র থেকে অংশগ্রহণ করেন এবং ১২২,৯০১ ভোটের বিশাল ব্যবধানে নির্বাচিত হয়েছিলেন। তিনি ৫২২৫৩০ ভোট পেয়েছিলেন। এর পূর্বে তিনি ডায়মন্ড হারবার লোকসভা কেন্দ্র থেকে নির্বাচনে অংশগ্রহণ করে পরাজিত হন এবং তার‌ও আগে হাওড়া লোকসভা কেন্দ্র ও বালিগঞ্জ লোকসভা কেন্দ্র থেকে নির্বাচনে অংশগ্রহণ করেছিলেন কিন্তু পরাজিত হয়েছিলেন। তিনি ২০১৪ সাধারণ নির্বাচনে বাসারত লোকসভা কেন্দ্র পুনরায় নির্বাচিত হন এবং ভোট পেয়েছিলেন ৫২৫৩৮৭ টি, তার নিকটতম প্রতিদ্বন্দ্বী ছিল ফর‌ওয়াট ব্লকের মোর্তজা হোসেন। ২০১৯ সাধারণ নির্বাচনে এক‌ই কেন্দ্র থেকে পুনঃনির্বাচিত হয়েছেন, এবার তিনি ভোট পেয়েছিলেন ৬৪৮৫৫৫ ভোট। তার নিকটতম প্রতিদ্বন্দ্বী ছিল বিজেপির মৃণাল কান্তি দেবনাথ, তিনি ভোট পেয়েছিলেন ৫৩৮২৭৫ ভোট। কাকলি ৪৬.৪৭% ভোট পেয়েছিলেন, যা পূর্বে চেয়ে ৫.০৮% বেশি।

## পছন্দ
কাকলির অবসর সময়ে প্রিয় সঙ্গীত, বাগান এবং পড়া শোনার মধ্যে কাটানো পছন্দ করেন। তিনি সাঁতার কাটা এবং টেনিস খেলতে পারেন।

## তথ্যসূত্র

বিষয়শ্রেণী:পঞ্চদশ লোকসভার সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:ভারতীয় চিকিৎসক
বিষয়শ্রেণী:বাঙালি রাজনীতিবিদ
বিষয়শ্রেণী:১৯৫৯-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:বারাসতের ব্যক্তি
বিষয়শ্রেণী:অষ্টাদশ লোকসভার সদস্য
কাকচিড়া ইউনিয়ন

**কাকচিড়া** বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন।

## আয়তন
কাকচিড়া ইউনিয়নের আয়তন ৬,৫১৯ একর।

## প্রশাসনিক কাঠামো
কাকচিড়া ইউনিয়ন পাথরঘাটা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী কাকচিড়া ইউনিয়নের মোট জনসংখ্যা ২০,৭২০ জন। এর মধ্যে পুরুষ ১০,১৫৮ জন এবং মহিলা ১০,৫৬২ জন। মোট পরিবার ৫,৬৫০টি।

## শিক্ষা
২০১১ সালের আদমশুমারি অনুযায়ী কাকচিড়া ইউনিয়নের সাক্ষরতার হার ৬০.৫%।

## আরও দেখুন
* পাথরঘাটা উপজেলা
* পাথরঘাটা থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:পাথরঘাটা উপজেলার ইউনিয়ন
আব্দুল মান্নান (মেহেরপুরের রাজনীতিবিদ)

**আব্দুল মান্নান** (২৩ সেপ্টেম্বর ১৯৪৪; অধ্যাপক আব্দুল মান্নান নামেও পরিচিত) হলেন বাংলাদেশ আওয়ামী লীগের একজন রাজনীতিবিদ। তিনি ১৯৯১-১৯৯৬, ১৯৯৯-২০০১ সালে মেহেরপুর-১ আসন থেকে জাতীয় সংসদের সদস্য নির্বাচিত হন।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:মেহেরপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:জীবিত ব্যক্তি
এম নুরুল ইসলাম

**এম নুরুল ইসলাম** (২ মে ১৯৩৪–২১ অক্টোবর ২০২০) বাংলাদেশের খুলনা জেলার রাজনীতিবিদ ও ভাষাসৈনিক যিনি খুলনা-৪ আসনের সংসদ সদস্য ছিলেন।

## প্রাথমিক জীবন
এম নুরুল ইসলাম ২ মে ১৯৩৪ সালে খুলনায় জন্মগ্রহণ করেন। তার পিতা খাদেম আহমেদ পেশায় চিকিৎসক ও মাতা আছিয়া খাতুন গৃহিণী ছিলেন। ছয় ভাই বোনের মধ্যে জ্যেষ্ঠ ছিলেন তিনি। তার তিন ছেলে ও এক মেয়ে। তিনি ১৯৪৭ সালে কলকাতা মেট্রোপলিটন হাই ইংলিশ স্কুল থেকে ম্যাট্রিক পাশ করে ১৯৪৯ সালে খুলনার বিএল কলেজ থেকে ১৯৪৯ সালে আইএ পাশ করেন।

## রাজনৈতিক জীবন
ভাষাসৈনিক এম নুরুল ইসলাম খুলনা মহানগর বিএনপির সভাপতি ও বিএনপির চেয়ারপারসনের উপদেষ্টা ছিলেন। ভাষা আন্দোলন, মুক্তিযুদ্ধের সংগঠন এবং বৃহত্তর খুলনা উন্নয়ন সংগ্রাম পরিষদের সঙ্গে তিনি জড়িত ছিলেন। তিনি ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে খুলনা-৪ আসন থেকে সংসদ সদস্য নির্বাচিত হন।

## মৃত্যু
এম নুরুল ইসলাম ২১ অক্টোবর ২০২০ সালে খুলনা সিটি মেডিকেল কলেজ ও হাসপাতালে মৃত্যুবরণ করেন। টুটপাড়া কবরস্থানে তাকে সমাহিত করা হয়।

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:খুলনার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:ষষ্ঠ জাতীয় সংসদ সদস্য